Diari Oficial de la Generalitat Valenciana


Sumari del DOGV 3772, del 15-06-2000 (2000/3838)

Informació pública de la convocatòria per a la provisió en propietat d'una plaça d'inspector de la policia local i una plaça d'agent de la policia local.
---------------------------------------------------------------------------------------------------------------------------------------------------------

### Dades del document

Número de DOGV
:   3772

Data del DOGV
:   15-06-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/3838


Data del document
:   08-05-2000

Organisme emissor
:   Ajuntament de Buñol

Tipus de document
:   Convocatòria

Descriptors 

:   * Buñol
    * policia
    * administració local
    * concurs administratiu

Informació pública de la convocatòria per a la provisió en propietat d'una plaça d'inspector de la policia local i una plaça d'agent de la policia local. [2000/S3838]
  
La regidora delegada de Personal, el dia 8 de maig de 2000, ha resolt convocar les proves selectives per a la provisió en propietat de:
  
Una plaça de personal funcionari, inspector de la policia local, enquadrada en l'escala d'administració especial, subescala serveis especials, classe policia local i els seus auxiliars, categoria tècnica, pel procediment de selecció d'oposició lliure.
  
Una plaça de personal funcionari, agent la policia local, enquadrada en l'escala d'administració especial, subescala serveis especials, classe policia local i els seus auxiliars, categoria tècnica, pel procediment de selecció d'oposició lliure.
  
De conformitat amb les bases aprovades per l'esmentada resolució i que tot seguit es transcriuen literalment:
  
Bases de selecció per a la provisió en propietat d'una plaça d'inspector de la policia local i una plaça d'agent de la policia local.
  
Primera. Objecte de la convocatòria
  
És objecte de la present convocatòria la provisió en propietat de la següent plaça de funcionari inclosa en l'oferta d'ocupació pública de 2000:
  
I) Grup segons l'article 25 de la Llei 30/1984: B
  
Classificació: escala d'administració especial, subescala de serveis especials, classe de policia local i els seus auxiliars. Categoria tècnica.
  
Nombre de vacants: una
  
Denominació: inspector de la policia local
  
Procediment de selecció: oposició lliure
  
Segona. Condicions dels aspirants
  
Per a ser admés a la realització de les proves selectives, els aspirants inclosos en l'apartat anterior, hauran de reunir els següents requisits en la data d'acabament del termini d'admissió de sol·licituds.
  
a) Tindre la nacionalitat espanyola.
  
b) Estar en possessió del títol de Diplomat Universitari o equivalent, o tindre complides les condicions per a d'obtindre'l en la data en què acabe el termini de presentació d'instàncies. En cas d'invocar títol equivalent a l'exigit s'haurà d'acompanyar certificat de l'òrgan competent que acredite l'esmentada equivalència.
  
c) No patir malaltia ni cap defecte físic que impedisca l'exercici normal de les corresponents funcions de l'escala i categoria a la qual aspira.
  
d) No haver estat separat, mitjançant expedient disciplinari, del servei de l'administració de l'estat, de les comunitats autònomes o de les entitats locals, ni trobar-se inhabilitat per a l'exercici de les funcions públiques.
  
e) Estar en possessió dels permisos de conducció de vehicles, de les classes A-2 i B-2 o, si s'escau, A del Reial Decret 772/1997, de 30 de maig, pel qual s'aprova el Reglament General de Conductors, i B que habilite per a la conducció dels vehicles a què es refereix l'article 7.3 de l'anterior Reial Decret 772/1997.
  
f) Tindre una talla mínima de 1,65 metres els homes i 1,60 metres les dones.
  
g) Tindre complits 18 anys i no excedir dels 55, edats ambdues referides al dia en què finalitze el termini de presentació d'instàncies.
  
Tercera. Presentació d'instàncies
  
Les instàncies per a sol·licitar prendre part en l'oposició, s'adreçaran a la regidora delegada de Personal de l'ajuntament, i es presentaran en el Registre General o en la forma prevista en l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú. El termini de presentació és de 20 dies naturals, a partir de l'endemà de la publicació de l'extracte d'aquesta convocatòria en el Boletín Oficial del Estado.
  
A les instàncies els aspirants hauran de manifestar que reuneixen tots i cadascun dels requisits exigits
  
A les instàncies s'acompanyarà:
  
a) Justificant d'haver ingressat a la caixa municipal els drets d'examen, que es fixen en 3.000 pessetes o resguard postal o telegràfic del seu pagament. Els drets d'examen només podran ser tornats en cas de no ser admesos al procediment selectiu, per falta d'alguns dels requisits exigits per a prendre-hi part.
  
Es fa constar que els successius anuncis relacionats amb el desenvolupament de la present convocatòria es publicaran en el Butlletí Oficial de la Província de València i al tauler d'edictes de l'ajuntament.
  
Quarta. Admissió d'aspirants
  
Per a ser admés a les proves selectives, bastarà amb que els aspirants manifesten en la instància que reuneixen totes i cadascuna de les condicions exigides en aquestes bases, referides a la data d'acabament del termini de presentació i que hagen pagat els drets d'examen.
  
Expirat el termini de presentació d'instàncies, la regidora delegada de Personal, mitjançant resolució, aprovarà la llista d'aspirants admesos i exclosos, que es farà pública en el Butlletí Oficial de la Província de València i en el tauler d'anuncis de l'ajuntament, i es concedirà un termini de 10 dies a efectes d'esmena d'errors.
  
Transcorregut aquest termini, sense que es formule cap reclamació, s'entendran definitives aquestes llistes, i les reclamacions presentades les resoldrà la regidora delegada.
  
En la resolució per la qual s'aproven les llistes, es determinarà la composició del tribunal, el lloc, data i hora de l'inici dels exercicis i l'ordre d'actuació dels aspirants.
  
Cinquena. Tribunal qualificador
  
1. El tribunal qualificador estarà integrat pels següents membres, tots ells amb veu i vot:
  
President: l'alcalde president de l'ajuntament o regidor en qui delegue.
  
Secretari: el de la corporació o funcionari d'aquesta en qui delegue, que actuarà a més com a vocal.
  
Vocals:
  
- Un representant del professorat oficial designat per l'Institut Valencià de Seguretat Pública.
  
- El cap del cos de la policia local de la corporació convocant i si hi manca, un funcionari de la corporació d'igual o superior categoria.
  
- Un representant de l'administració de la Generalitat Valenciana.
  
- Dos representants dels treballadors designats pels delegats del personal funcionari.
  
2. La designació dels membres del tribunal inclourà la dels respectius suplents, i es farà pública juntament amb la llista d'admesos i exclosos, i també en el tauler d'anuncis de l'ajuntament.
  
3. La corporació sol·licitarà dels òrgans corresponents, la designació dels respectius representants, que s'haurà d'efectuar en el termini dels 20 dies següents de la recepció de la sol·licitud.
  
4. Els vocals del tribunal hauran de posseir igual o superior titulació acadèmica que l'exigida per als llocs de treball ofertats.
  
5. El tribunal no podrà constituir-se ni actuar sense l'assistència de més de la meitat dels seus membres, titulars o suplents, Resoldrà els dubtes que sorgisquen en l'aplicació de les bases d'aquesta convocatòria.
  
6. Podran nomenar-se assessors del tribunal per a les proves tècniques i d'aptitud física. El seu nomenament es farà públic juntament amb el del tribunal.
  
7. Els membres del tribunal es podran abstenir o ser recusats, quan concórreguen les causes previstes legalment per a això.
  
8. A tots els efectes, el tribunal tindrà la categoria segona, tant pel que fa a les assistències dels membres del tribunal com dels seus assessors i col·laboradors.
  
9. El tribunal no podrà aprovar ni declarar que ha superat les proves selectives un nombre superior d'aspirants al de places convocades.
  
Sisena. Començament i desenvolupament de l'oposició
  
L'ordre d'actuació dels aspirants que han de realitzar els corresponents exercicis que no puguen realitzar-se conjuntament, es determinarà mitjançant sorteig previ.
  
Els aspirants seran convocats en crida única, excepte casos de força major, degudament justificats i apreciats lliurement pel tribunal. La no-presentació d'un aspirant en el moment de ser cridat a qualsevol de les proves obligatòries, determinarà automàticament el decaïment del seu dret a participar en el procés selectiu, per la qual cosa en quedarà exclòs d'aquest.
  
El tribunal podrà demanar en qualsevol moment als aspirants que acrediten la seua identitat, i per a això hauran d'anar provistos del document nacional d'identitat.
  
Una vegada començades les proves no caldrà la publicació dels successius anuncis de celebració de la resta dels exercicis en el Butlletí Oficial de la Província de València, sols bastarà la publicació en el tauler d'anuncis de l'ajuntament.
  
Setena. Procediment de selecció
  
7.1 Fase prèvia. Abans de començar les proves físiques i les de coneixement del temari, es practicarà un exercici o prova psicotècnica aptitudinal i de personalitat i el reconeixement mèdic preceptiu. Tant l'exercici psicotècnic com el reconeixement mèdic preceptiu. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte, i s'ajustaran als barems establits en els annexes d'aquestes bases.
  
7.2 Proves físiques. De caràcter obligatori i eliminatori. Es qualificarà amb apte o no apte. Consistiran a superar almenys tres de les recollides en l'annex d'aquestes bases. No obstant això, quedaran exempts de la realització d'aquestes, els aspirants que hagueren realitzat amb anterioritat aquestes proves i es troben compresos, a més a més, en el tram d'edats assenyalat en aquest.
  
7.3 Fase d'oposició. Constarà dels següents exercicis:
  
Primer exercici: ortogràfic i de composició. De caràcter obligatori. Consistirà en la realització de dos supòsits. El primer serà l'execució d'un dictat elegit per sorteig en presència dels aspirants. El segon serà d'estructura i composició, en el qual els aspirants hauran de desenvolupar el tema que indique el tribunal, sobre qüestions d'actualitat i coneixements generals l'extensió del qual no haurà de ser inferior a tres fulls ni excedir de quatre, a una sola cara, a fi de valorar, l'ortografia, la sintaxis i la lògica de l'exposició.
  
La qualificació d'aquest exercici serà de 0 a 10 punts, i per a superar l'exercici s'haurà d'obtenir un mínim de 5 punts.
  
Segon exercici: supòsit policial. De caràcter obligatori. Consistirà en la realització d'una prova pràctica que fixarà el tribunal, amb una duració màxima de 90 minuts. Aquesta versarà sobre planificació, redacció, desenvolupament i exposició escrita d'un supòsit policial sobre les activitats, funcions i serveis propis de l'ocupació a la qual concorre. Es valorarà el desenvolupament i l'exposició de totes les actuacions i mesures policials que s'han d'adoptar en matèria de distribució de personal, mitjans materials, seguretat ciutadana i vial, i actuacions complementàries, i altres que siguen necessàries per a la realització del supòsit.
  
Es podran acompanyar o fixar sobre plànol, que aportarà el tribunal, totes les dades gràfiques o representatives de les actuacions policials, o de distribució de mitjans, que servisquen per a una millor resolució.
  
La qualificació d'aquest exercici serà de 0 a 10 punts i s'haurà d'obtenir un mínim de 5 punts per a superar-lo.
  
Tercer exercici: test de cultura policial. De caràcter obligatori. Consistirà a contestar correctament per escrit, un qüestionari de 100 preguntes amb respostes alternatives, relacionat amb temes professionals de policia, d'acord amb el temari que es recull en l'annex corresponent d'aquestes bases.
  
La qualificació d'aquest exercici serà de 0 a 10 punts i s'haurà d'obtenir un mínim de 5 punts per a superar-lo.
  
Vuitena. Relació d'aprovats
  
Acabada la qualificació dels aspirants, el tribunal publicarà la llista d'aprovats per ordre de puntuació, i aquests no podran superar el nombre de places convocades, sense perjudici del que estableixen els articles 22 i següents del Reial Decret 364/1995, de 10 de març, pel qual s'aprova el Reglament General d'Ingrés del Personal al servei de l'administració general de l'estat.
  
Novena. Curs selectiu
  
El tribunal formularà proposta al president de la corporació de l'aspirant que havent superat les proves selectives, i després de presentar la documentació exigida en aquestes bases, haja de realitzar, el curs de capacitació de contingut teoricopràctic, i de caràcter selectiu, a l'Institut Valencià de Seguretat Pública, amb una duració de dos mesos.
  
Els aspirants proposats s'incorporaran a l'Institut Valencià de Seguretat Pública per a realitzar el primer curs que es convoque. La qualificació d'aquest correspondrà a l'Institut Valencià de Seguretat Pública.
  
Superat el curs teoricopràctic, l'Institut Valencià de Seguretat Pública comunicarà a l'òrgan competent de la corporació local la relació d'aspirants que hagen superat el curs de selecció i formació, amb indicació de la puntuació o qualificacions obtingudes, als efectes del seu nomenament.
  
En el supòsit que l'aspirant no supere el curs selectiu, l'Institut Valencià de Seguretat Pública, comunicarà aquesta circumstància a l'Alcaldia, i l'aspirant podrà incorporar-se al curs immediatament posterior. De no superar aquest curs quedarà decaigut en el seu dret a participar en el procés selectiu instat, que s'entendrà acabat als efectes de poder convocar de nou la plaça o places del lloc que no s'haja cobert.
  
Per a la realització del curs teoricopràctic i a aquests efectes, l'aspirant serà nomenat funcionari en pràctiques i percebrà amb càrrec a l'Ajuntament les retribucions corresponents.
  
Deu. Presentació de documents
  
L'aspirant proposat pel tribunal presentarà davant l'ajuntament, en el termini de 20 dies naturals, des que es faça pública la llista d'aprovats, els documents acreditatius de les condicions i requisits exigits en aquestes bases.
  
El qui tinga la condició de funcionari públic estarà exempt de justificar les condicions i els requisits ja acreditats per a obtindre el seu anterior nomenament, i haurà de presentar únicament el certificat de l'administració pública de qui depenga, acreditatiu de la condició de funcionari, i altres circumstàncies que consten en el seu expedient personal.
  
Si en el termini indicat i excepte els casos de força major, no presenta l'anterior documentació o d'aquesta es dedueix que manca d'algun dels requisits exigits, no podrà ser nomenat funcionar, i s'invalidarà l'actuació d'aquest, i la nul·litat subsegüent dels actes del tribunal respecte d'aquest, sense perjudici de la responsabilitat en què puga haver incorregut, si s'escau.
  
Onze. Nomenament
  
Superades les proves de selecció, i el curs teoricopràctic, prèvia la presentació de la documentació exigida, l'aspirant serà nomenat funcionari de carrera, i haurà de prendre possessió en el càrrec en el termini màxim de 30 dies comptadors des de l'endemà en què li siga notificat el nomenament.
  
Dotze. Incidències
  
El tribunal podrà resoldre els dubtes que es presenten, interpretar aquestes bases i prendre els acords necessaris per al bon ordre del procés selectiu. En allò no previst en aquestes bases, serà d'aplicació la Llei de la Generalitat Valenciana 6/1999, de 19 d'abril, de Coordinació de les Policies Locals de la Comunitat Valenciana; Decret 11/1992, de 16 de gener, del Govern Valencià, i ordres de desenvolupament de 16 de gener de 1992 i 5 de desembre de 1994; Ordre de 22 de desembre de 1997; Llei 7/1985, de 2 d'abril, de Bases de Règim Local; Reial Decret Legislatiu 781/1986, de 18 d'abril; Reial Decret 896/1991, de 7 de juny; i Reial Decret 364/1995, de 10 de març.
  
Catorze. Recursos
  
Contra aquestes bases i convocatòria i tots els actes administratius que es deriven d'aquestes i de l'actuació del tribunal, els interessats podran interposar els recursos oportuns, en els casos i en la forma establerta en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quinze. Publicació
  
Aquestes bases es publicaran en el Butlletí Oficial de la Província de València, Diari Oficial de la Generalitat Valenciana i l'anunci de la convocatòria, en extracte, en el Boletín Oficial del Estado.
  
Annex I
  
Proves psicotècniques
  
El contingut de les proves psicotècniques s'ajustarà al barem que s'indica, en atenció als factors a mesurar en el procés de selecció, d'acord amb el que disposa l'Ordre de 5 de desembre de 1994.
  
1. Aptituds mentals
  
Raonament verbal: com el seu nom indica, constitueix una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de manera constructiva. Constitueix un valuós índex del nivell ocupacional a què un subjecte puga aspirar, ja que en moltes tasques, existeix relació positiva entre el nivell de responsabilitat que té assignat i el grau de profunditat amb el qual han de ser compreses les idees expressades verbalment.
  
Raonament abstracte: intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test raonament abstracte no substitueix adequadament al raonament verbal, però pot servir com a element de confrontació.
  
Rapidesa i precisió perceptiva: és una anàlisi ràpida de situacions complexes, ideada per a mesurar la rapidesa de respostes en tasques de tipus perceptiu.
  
Atenció i resistència a la fatiga: és una prova que exigeix una gran concentració i resistència a la monotonia. En conseqüència aquest instrument pot apreciar l'aptitud o capacitat per a concentrar-se en tasques la característica principal de la qual és la rapidesa perceptiva, junt amb l'atenció continuada.
  
Agilitat mental: capacitat per a comprendre situacions, les relacions que existeixen entre aquestes, poder captar les estructures d'aquestes relacions i tenir un mètode sistemàtic de raonament.
  
Memòria visual: capacitat per a recordar situacions a través del sentit de la vista.
  
2. Personalitat
  
Sentit de la disciplina i de l'autoritat: conformitat davant les normes i demandes dels seus superiors. Persona que sol ser sòbria i digna de confiança, i també dominada pel sentit del deure; perseverant, responsable i organitzada.
  
Sentit de la iniciativa: persona no inhibida, disposada a intentar noves coses, pot suportar sense fatiga les vicissituds del tractament amb la gent i les situacions emocionals aclaparadores.
  
Seguretat en sí mateix. Fermesa personal: capacitat pràctica i realista. La confiança en sí mateix i la seua capacitat per a tractar amb coses és madura i poc ansiosa; és flexible i segura.
  
Desenvolupament de conductes cooperatives. Capacitat d'integració en el grup. Grau en què les persones s'ajuden entre sí i es mostren amables i cooperatives amb els companys. Persona adaptable, animosa, interessada pels altres. Bona col·laboradora amb el treball del grup.
  
Autocontrol dels impulsos i emocions: persona amb molt de control de les seus emocions i de la seua conducta en general. Curosa i oberta a allò social. Evidencia el que comunament es coneix com «respecte a sí mateix», té en compte la reputació social.
  
Serenitat: persona assossegada, relaxada i tranquil·la.
  
Capacitat empàtica i de maneig de la relació interpersonal: persona socialment desinvolta, no inhibida, amb bona capacitat per a aconseguir i mantenir contactes personals.
  
Neutralitat efectiva en l'exercici professional: persona responsable i organitzada, les seues metes es troben dins de la normativa social. Fa el que socialment és correcte, i segueix estrictament les normes; fa allò que és acceptat i idoni.
  
Capacitat d'automotivació: capacitat de sentir-se satisfet en allò referent a la seua ocupació. Grau en què una persona es preocupa per la seua activitat i s'entrega a aquesta.
  
3. Característiques del test aptitudinal. Puntuacions decils
  
- Raonament verbal 4,5
  
- Raonament abstracte 4
  
- Rapidesa i precisió perceptiva 4
  
- Atenció i resistència a la fatiga 4,5
  
- Agilitat mental 4
  
- Memòria visual 4,5
  
4. Característiques de la valoració actitudinal
  
Per a l'avaluació de les proves actitudinals són factors preferents a tenir en compte, d'acord amb l'ordre d'importància que a continuació s'expressa, els quals són els següents:
  
1. Auto-control.
  
2. Serenitat.
  
3. Capacitat empàtica i maneig de les relacions interpersonals.
  
4. Sentit de la disciplina i de l'autoritat.
  
5. Desenvolupament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualsevol altres d'anàloga significació als anteriorment referenciats.
  
A més, s'haurà de realitzar una anàlisi global de l'estructura de la personalitat, i en cas de detectar-se alguna anomalia significativa per al desenvolupament de la funció policial, i si el tècnic i tribunal ho consideren oportú abans de l'eliminació de l'opositor, aquestes proves s'hauran de contrastar mitjançant entrevista a càrrec del tècnic.
  
La qualificació dels exercicis psicotècnics serà d'apte o no apte. L'aspirant haurà de superar com a mínim, en el cas dels factors aptitudinals, quatre dels sis factors que s'han de mesurar, i superar en tots els casos el factor d'agilitat mental.
  
Annex II
  
Reconeixement mèdic
  
El contingut del reconeixement mèdic, d'acord amb el que s'estableix en l'Ordre de 22 de desembre de 1997, és el següent:
  
1. Obesitat o primesa manifesta que dificulten o incapaciten per a l'exercici del lloc de treball.
  
2. Ull i visió.
  
2.1 Agudesa visual amb o sense correcció als dos terços de la visió normal en ambdós ulls.
  
2.2 Hemianòpsia completa i absoluta.
  
3. Oïda i audició.
  
Agudesa auditiva que supose una pèrdua entre 1.000 i 3.000 hertzs a 45 decibels o 6.000 hertzs a 45 decibels.
  
4. Aparell locomotor.
  
Qualsevol patologia òssia d'extremitats que produïsquen retraccions o limitacions funcionals de causa muscular o articular.
  
5. Aparell cardiovascular.
  
Hipertensió arterial mal controlada, no havent de sobrepassar les xifres en repòs de 170 mn/hg en pressió sistòlica i els 95 mn/hg en pressió distòlica; a judici del tribunal mèdic, es podrà repetir la prova quan concórreguen circumstàncies que ho aconsellen.
  
 Varius ulceroses. Tromboflebitis. Insuficiència cardíaca severa. Hipertròfia ventricular esquerra descompensada. Infart de repetició.
  
6. Aparell respiratori.
  
La bronquiopatia crònica obstructiva. El pneumotòrax espontani (en més d'una ocasió).
  
7. Sistema nerviós.
  
Epilèpsia, alcoholisme i toxicomanies.
  
8. Pell i fàneres.
  
Cicatrius que produïsquen limitacions funcionals.
  
9. Altres processos patològics.
  
Malalties immunològiques sistèmiques. Intoxicacions cròniques. Hemopaties greus.
  
Annex III
  
Proves físiques
  
El contingut de les proves físiques s'ajustarà al barem que s'indica, d'acord amb el que disposa l'Ordre de 5 de desembre de 1994.
  
Consistiran a superar proves d'aptitud física que posen de manifest la capacitat per al desenvolupament del lloc de treball, el contingut i les marques mínimes del qual seran, almenys, aquestes i segons el quadre d'edats:
  
Barem d'edats masculí
  
Quadre d'edats 1 2 3 4
  
Fins 30 anys 4,20- 3,75m 60- 40 abdominals
  
De 31 a 35 anys 4,50- 3,50m 1,10- 35 abdominals
  
De 36 a 40 anys 5,30- 3,25m 1,30- 30 abdominals
  
De 41 a 45 anys 1.500m 3,00m 1,30- 25 abdominals
  
De 46 a 50 anys 1.300m 2,75m 1,40- 20 abdominals
  
Més de 50 anys 1.200m 2,40m 1,55- 15 abdominals
  
Barem d'edats femení
  
Quadre d'edats 1 2 3 4
  
Fins 30 anys 4,50- 3,10m 1,10- 35 abdominals
  
De 31 a 35 anys 5,20- 2,90m 1,20- 30 abdominals
  
De 36 a 40 anys 6,00- 2,70m 1,35- 25 abdominals
  
De 41 a 45 anys 1.300m 2,50m 1,45- 20 abdominals
  
De 46 a 50 anys 1.200m 2,30m 1,55- 15 abdominals
  
Més de 50 anys 1.000m 2,10m 2,10- 12 abdominals
  
1. Proves
  
1.1 Carrera de resistència en 1.000 metres.
  
1.2 Salt de longitud amb carrera.
  
1.3 Natació 50 metres.
  
1.4 Prova de resistència abdominal en un temps no superior als 90 segons; que s'ha de realitzar sota les condicions següents:
  
a) Posició inicial: en posició supina (boca cap amunt) amb les mans entrellaçades per darrere del cap i els genolls flexionats a 90º aproximadament.
  
b) No existeix cap punt de recolzament per als peus, ja que açò implicaria la posada en acció del recte anterior de la cuixa i psoes ilíac.
  
c) En cada repetició, la persona aspirant haurà de pujar el tronc fins a la vertical, mantenint les mans entrellaçades darrere del cap i tornar a la posició inicial, encara que no caldrà que la regió dorsal de l'esquena contacte amb el sòl en cada repetició.
  
d) La velocitat d'execució no és important, per la qual cosa el temps serà raonablement ampli, sense excedir en cap cas els 90?.
  
e) Dins del temps per a la realització de la prova (90?), l'aspirant podrà realitzar breus parades de recuperació.
  
f) Es comptabilitzaran totes les repeticions correctes efectuades durant els 90- de la prova.
  
La qualificació d'aquest exercici serà d'apte o no apte, i caldrà superar almenys tres proves per a ser declarat com a apte.
  
Quedaran exempts de la realització de les proves físiques aquells aspirants que hagen realitzat anteriorment aquestes proves i es troben inclosos en el tram d'edats indicat als barems corresponents d'aquest annex.
  
Annex IV
  
Temari
  
Dret constitucional
  
Tema 1. Organització política de l'estat espanyol. Classe i forma d'estat. Organització territorial de l'estat. Relacions entre el Govern y les Corts Generals.
  
Tema 2. La corona: funcions constitucionals del rei. Successió i regència. El referendament.
  
Tema 3. La Constitució Espanyola de 1978. Estructura, contingut i principis generals. Reforma de la Constitució.
  
Tema 4. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.
  
Tema 5. Les Corts Generals: les cambres. Composició, atribucions i funcionament. La funció legislativa.
  
Tema 6. El poder judicial. Estructura, organització i funcionament dels tribunals en el sistema espanyol.
  
Tema 7. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 8. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.
  
Dret administratiu
  
Tema 9. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 10. Òrgans col·legiats de govern. L'ajuntament ple. La comissió de govern. Òrgans consultius i participatius: les comissions informatives. Les juntes de districte.
  
Tema 11. La funció pública en general i els funcionaris de les entitats locals. Organització de la funció pública local.
  
Tema 12. El personal al servei de les administracions locals: concepte i classes. Drets i deures de les policies locals. Adquisició i pèrdua de la condició de funcionari.
  
Tema 13. Responsabilitat dels funcionaris. Reglament de Règim Disciplinari. Incoació d'expedients.
  
Tema 14. El procediment administratiu. Estudi de la legislació general vigent en la matèria. Fases del procediment. Notificacions i audiències dels interessats.
  
Tema 15. La revisió administrativa de l'acte administratiu. Procediments i límits de la revisió. Recursos: reposició, alçada i revisió. El recurs contenciós administratiu.
  
Bans i ordenances municipals
  
Tema 16. Obligacions i competències dels ajuntaments. Les ordenances municipals. Els bans d'alcaldia.
  
Tema 17. Ordenances municipals: concepte i classes. Infraccions. Potestat sancionadora. Principals infraccions a bans i ordenances.
  
Tema 18. Focs d'artifici, classes d'artificis pirotècnics. Muntatge d'espectacles. Distància dels focs i protecció personal.
  
Tema 19. Activitats molestes, insalubres, nocives i perilloses.
  
Tema 20. Reglamentació en matèria d'autotaxis i autoturismes. Documentació necessària d'aquests vehicles, requisits, tarifes, competència.
  
Tema 21. Reglamentació en matèria de via pública: revetlles, guals, tendals, instal·lació de taules i cadires, i contenidors, grues i material de construcció. Òrgan competent per a la seua autorització. Sancions.
  
Tema 22. Venda ambulant. Modalitats de venda ambulant. Requisits.
  
Tema 23. Normativa relacionada amb usos i activitats.
  
Tema 24. Ordres ministerials de mendicitat. Llocs de recollida. Obligació de les administracions públiques. Aspectes legals.
  
Policia local
  
Tema 25. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.
  
Tema 26. La policia local: conceptes previs. Missions i objectius. Estructura orgànica i funcional.
  
Tema 27. El binomi policia local-ciutadà: conceptes previs, relació, finalitat, suports ètics. Normes d'actuació.
  
Tema 28. Ordenament legislatiu de la policia local. Principis bàsics d'actuació. Disposicions comunes estatutàries. Règim disciplinari.
  
Tema 29. La Llei de Coordinació de Policia Local de la Comunitat Valenciana. Disposicions generals. L'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Tema 30. L'Institut Valencià de Seguretat Pública. Regulació legal. Finalitats i funcions. Els cursos de formació, bàsics o selectius, de capacitació, d'integració d'auxiliars de policia local. El Registre de Policies Locals.
  
Dret penal
  
Tema 31. El codi penal. Concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.
  
Tema 32. Delictes contra les persones: homicidi, infanticidi, avortament, lesions i disposicions en general.
  
Tema 33. Delictes contra la llibertat sexual: violació i agressions sexuals; exhibicionisme i provocació sexual; estupre; rapte; prostitució.
  
Tema 34. Delictes contra la propietat. Robaments i furts, definició i principals diferències.
  
Tema 35. Delictes comesos pels funcionaris públics en l'exercici dels seus càrrecs: de la prevaricació, de la infidelitat en la custòdia de presos, en la custòdia de documents. Violació de secrets.
  
Tema 36. Desobediència i denegació d'auxili; anticipació, prolongació i abandonament de funcions públiques, suborn, malversació de cabdals públics.
  
Dret processal
  
Tema 37. Llei Orgànica Reguladora del Procediment de Habeas Corpus. De la denúncia i la querella. De l'exercici del dret de defensa. De l'assistència d'advocat. Del tractament de presos i detinguts.
  
Tema 38. El procés: concepte, objecte, finalitat, tipus o sistemes. Dret processal penal: concepte, característiques, origen i fonts.
  
Tema 39. De l'entrada i registre en lloc tancat. De la comprovació del delicte i esbrinament del delinqüent.
  
Tema 40. Presó provisional, llibertat provisional. La fiança. Recursos contra les resolucions dels jutges d'instrucció o contra les dels tribunals superiors de justícia. Revisió. L'embargament.
  
Policia de trànsit i circulació
  
Tema 41. El codi de circulació vigent després de la publicació de la Llei de Seguretat Vial: nocions prèvies. Tipificació de les principals infraccions.
  
Tema 42. Quadre d'infraccions més habituals en matèria de circulació urbana. Infraccions de trànsit que són constitutius de delicte. Procediment sancionador actualitzat.
  
Tema 43. Normes generals de circulació: assegurança obligatòria. Codi de circulació.
  
Tema 44. Nivells sonors permesos en vehicles, així com infracció a aquests. Inspecció tècnica de vehicles. Vehicles especials. Altres infraccions al codi circulatori.
  
Tema 45. La circulació. Òrgans competents. Vigilància i regulació de la circulació. Ordenació del trànsit.
  
Tema 46. La circulació urbana: normes generals de circulació. La senyalització. Permisos i llicències de conduir.
  
Tema 47. El transport. Servei públic de viatgers i servei públic de mercaderies o mixtos. El servei privat. Mercaderies perilloses. Condicions tècniques de transport i uns altres requisits principals. Reglament Nacional de Serveis Urbans i Interurbans de Transport d'Automòbils Lleugers.
  
Tema 48. El transport escolar.
  
Tema 49. Els accidents de trànsit: concepte i consideracions prèvies. Les seues causes. Classes i fases.
  
Tema 50. Alcoholèmia. Concepte d'alcoholèmia. Taxa d'alcoholèmia. Efectes generals de les diferents taxes d'alcoholèmia. Normes per a la realització de la prova d'alcoholèmia. Alcoholímetres: descripció general i forma d'actuar.
  
Tema 51. Persones obligades a sotmetre's a la prova de detecció. Infracció a la Llei de Seguretat Vial, que porta aparellada l'obligació de la prova.
  
Tema 52. Recopilació legislativa: Reial Decret Legislatiu 3.390/1990, de 2 de març. Text articulat de la Llei sobre el Trànsit, Circulació de Vehicles a Motor i Seguretat Vial.
  
Psicologia
  
Tema 53. El comandament. Concepte. Qualitats. Trets (integritat, competència, energia, autoritat, confiança en si mateix, iniciativa, decisió...). Regles bàsiques per a l'exercici del comandament. Activitats més característiques del comandament.
  
Tema 54. Característiques del comandament. Funcions del comandament (planificar, executar, organitzar, coordinar...) Estils de comandament. Aspectes que distingeixen el bon comandament. Metodologia del comandament.
  
Tema 55. Presa de decisions. El procés de decisió. Reixa de direcció. Poder i autoritat.
  
Tema 56. Tècniques de direcció. El factor temps. Selecció de tasques. Utilització de mitjans. Horaris i programes. Relació comandament-subordinat. Les reunions.
  
Tema 57. Tècniques per a controlar situacions difícils. La reunió està a punt de ser incontrolable. La reunió s'aparta de l'objectiu. El grup no parla. El grup, o part d'aquest, refusa acceptar les conclusions del director. Els participants discuteixen fermament entre ells.
  
Tema 58. Principis de disciplina efectiva. Responsabilitat del cap. Com a representant del cap director; Com a instructor. Com a tècnic. Com a administrador. Deures per raó del càrrec amb els subordinats. Deures amb la seua organització.
  
Tema 59. Tipus d'ordres. Ordre terminant, tipus de sol·licitud, ordre suggerida, escrita, verbal, petició de voluntaris, causes de la mala interpretació d'ordres, comprovació de l'execució de les ordres.
  
Tema 60. Qualitats o atributs d'un bon cap. Com actua un bon cap. Com es fa una amonestació. Com s'atén les queixes. Mètode dels vuit passos.
  
Bases de selecció per a la provisió en propietat d'una plaça de funcionari, agent de la policia local
  
Primera. Objecte de la convocatòria
  
És objecte de la present convocatòria la provisió en propietat de la següent plaça de funcionari inclosa en l'oferta d'ocupació pública de 2000:
  
I) Grup segons l'article 25 de la Llei 30/1984: C
  
Classificació: escala d'administració especial, subescala de serveis especials, classe de policia local i els seus auxiliars
  
Nombre de vacants: una
  
Denominació: agent de la policia local
  
Procediment de selecció: oposició lliure
  
Segona. Condicions dels aspirants
  
a) Ser espanyol.
  
b) No patir malaltia ni cap defecte físic que impedisca l'exercici de les corresponents funcions i tindre una estatura mínima d'1,65 metres per als homes i d'1,60 per a les dones.
  
c) No haver estat separat, mitjançant expedient disciplinari, del servei a l'estat, a les comunitats autònomes o a les entitats locals, ni trobar-se inhabilitat per a l'exercici de les funcions públiques.
  
d) Estar en possessió del títol de Batxiller Superior, Formació Professional de segon grau o equivalent, o complides les condicions per a obtindre'l en la data en què acabe el termini de presentació d'instàncies; En cas d'invocar títol equivalent a l'exigit s'haurà d'acompanyar certificat de l'òrgan competent que acredite l'esmentada equivalència.
  
e) Tenir complits 18 anys, sense excedir de l'edat de 30 anys. Als sols efectes de l'edat màxima, es compensarà el límit amb els serveis prestats anteriorment a l'administració local, escala d'administració especial, subescala de serveis especials, classe policia local i els seus auxiliars.
  
f) Estar en possessió dels permisos de conducció de vehicles A-2 i B-2 o, si s'escau, A del Reial Decret 772/1997, de 30 de maig, pel qual s'aprova el Reglament General de Conductors, i B que habilite per a la conducció dels vehicles a què es refereix l'article 7.3 de l'anterior Reial Decret 772/1997.
  
Els aspirants hauran de reunir totes i cadascuna d'aquestes condicions referides sempre a la data d'acabament del termini de presentació d'instàncies.
  
Tercera. Forma i termini de presentació d'instàncies
  
Les instàncies per a sol·licitar prendre part en les corresponents proves d'accés, en què els aspirants han de manifestar que compleixen tots i cadascun dels requisits exigits en la base segona, referits sempre a la data d'acabament del termini indicat per a la presentació d'instàncies, i que es comprometen a prestar jurament o promesa, tal com estableix el Reial Decret 707/1979, de 5 d'abril, es dirigiran a la regidora delegada de Personal i es presentaran al registre general d'aquesta o en la forma que determina l'article 38 de la Llei 30/1992, de 26 de novembre, durant el termini de 20 dies naturals a partir de l'endemà següent al dia de la publicació de l'extracte de la convocatòria en el Boletín Oficial del Estado.
  
A les instàncies s'acompanyarà carta de pagament acreditativa d'haver pagat en la dipositaria de fons de l'Ajuntament l'import de 1.500 pessetes, com a drets d'examen, o resguard postal o telegràfic d'aquest pagament.
  
Els drets d'examen només podran ser tornats en cas de no ser admesos a l'examen per falta dels requisits exigits per a prendre-hi part.
  
Es fa constar que els successius anuncis relacionats amb el desenvolupament de la present convocatòria es publicaran en el Butlletí Oficial de la Província i al tauler d'edictes de l'Ajuntament.
  
Quarta. Admissió d'aspirants
  
Expirat el termini de presentació d'instàncies, la regidora delegada de personal dictarà una resolució per la qual declararà aprovada la llista d'admesos i exclosos.
  
En la dita resolució, que es publicarà en el Butlletí Oficial de la Província de València, s'indicarà el lloc en què es troben exposades al públic les llistes certificades completes d'aspirants admesos i exclosos, es concedirà un termini de 10 dies hàbils per a esmena d'errades, i es determinarà, així mateix, la composició del tribunal, el lloc i l'hora de començament dels exercicis i l'ordre d'actuació dels aspirants.
  
Així mateix, aquesta resolució s'exposarà al tauler d'edictes municipal.
  
La publicació de la dita resolució en el Butlletí Oficial de la Província de València serà determinant dels terminis a efectes de possibles impugnacions o recursos.
  
Cinquena. Tribunals qualificadors
  
Els tribunals qualificadors estaran constituïts:
  
President: el de la corporació o membre d'aquesta en qui delegue.
  
Secretari: el de la corporació o funcionari d'aquesta en qui delegue, que actuarà a més com a vocal.
  
Vocals:
  
- Un representant de l'administració del Govern Valencià designat per la Direcció General d'Administració Territorial de la Conselleria de Justícia i Administracions Públiques.
  
- Un representant del professorat oficial designat per l'Institut Valencià de Seguretat Pública.
  
- Dos funcionaris de carrera designats per l'alcalde.
  
- El cap del cos de la Policia Local de la corporació, i si hi manca, un funcionari d'igual o superior categoria.
  
- Dos representants dels treballadors designats pels delegats de personal funcionari.
  
Els vocals del tribunal hauran de posseir titulació o especialització igual o superior a les exigides per a l'accés a la plaça convocada.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents i estarà integrat pels suplents respectius que hauran de ser designats simultàniament amb els titulars.
  
Els tribunal resoldrà els dubtes que sorgisquen en l'aplicació de les bases d'aquesta convocatòria.
  
El tribunal, en les seues deliberacions o qualificacions, podrà disposar de la incorporació d'assessors especialistes per a totes o algunes de les proves i el nomenament d'aquests haurà de fer-se públic junt amb el del tribunal.
  
El tribunal que actue en les proves selectives tindrà la categoria quarta de les recollides en l'annex IV del Reial Decret 236/1988, de 4 de març.
  
El tribunal no podrà aprovar ni declarar que ha superat les proves selectives un nombre superior d'aspirants al de places convocades. Els aspirants podran recusar els membres del tribunal, de conformitat amb el que estableixen els articles 28 i 29 de la Llei 30/1992, de 26 de novembre.
  
Sisena. Ordre d'actuació dels aspirants i identificació
  
Els aspirants seran convocats per a cada exercici en crida única. Excepte casos de força major degudament justificats i apreciats pel tribunal amb absoluta llibertat de criteri, la no-presentació d'un aspirant a qualsevol dels exercicis obligatoris, en el moment de ser cridat, determinarà automàticament el decaïment del seu dret a participar en el mateix exercici i en els successius, i quedarà exclòs, en conseqüència, del procediment selectiu.
  
L'ordre d'intervenció dels aspirants en aquells exercicis que no es puguen realitzar conjuntament serà l'alfabètic; s'iniciarà per l'aspirant el primer cognom del qual comence per la lletra insaculada, d'acord amb el resultat del sorteig públic que tindrà lloc davant el secretari de l'ajuntament o funcionari en qui delegue, després de publicar al tauler d'edictes de l'ajuntament, el dia que s'assenyale a l'efecte; el resultat del dit sorteig es farà públic en la forma que estableix la base quarta d'aquesta convocatòria.
  
Els tribunals podran demanar en qualsevol moment als aspirants que acrediten la seua identitat, i per a això hauran d'anar provistos del document nacional d'identitat.
  
Setena. Proves exigibles
  
Les proves selectives s'indiquen en el document que figura com a annex a aquesta convocatòria. Una vegada començades les proves selectives no serà obligatòria la publicació dels successius anuncis de realització de la resta d'exercicis en els periòdics oficials; no obstant això, el tribunal farà públics aquests anuncis al tauler d'edictes de la corporació.
  
Vuitena. Sistema de qualificació
  
Els exercicis seran qualificats fins a un màxim de 10 punts i seran eliminats els opositors que no aconseguisquen un mínim de 5 punts en cadascun d'aquests. L'exercici consistent en proves d'aptitud física de caràcter eliminatori es qualificarà com a apte o no apte, el mateix que la prova anterior.
  
El nombre de punts que podrà ser atorgat per cada membre del tribunal, en cadascun dels exercicis, serà de 0 a 10. Les qualificacions s'obtindran sumant les puntuacions atorgades pels distints membres del tribunal, i dividint el total de punts pel nombre d'assistents a aquell, i el quocient serà la qualificació definitiva.
  
Les puntuacions obtingudes pels aspirants en cadascun dels exercicis seran exposades al públic al tauler d'anuncis de la casa consistorial.
  
La superació o aprovació de l'oposició es determinarà per la suma total de les puntuacions obtingudes en cadascun dels exercicis eliminatoris; resultarà, en conseqüència, que haurà aprovat i superat les proves selectives aquell aspirant que aconseguisca la suma total major de puntuacions dels exercicis eliminatoris.
  
Novena. Relació d'aprovats i proposta de nomenament
  
Acabada la qualificació dels aspirants, el tribunal publicarà la llista d'aprovats per ordre de puntuació, si n'hi ha, i elevarà proposta a la regidora delegada de Personal, de l'aspirant que havent superat les proves selectives, i després de presentar la documentació exigida per aquestes bases, haja d'incorporar-se a l'Institut Valencià de Seguretat Pública per a seguir el primer curs de contingut teoricopràctic que es realitze, integrat per dues fases, una de formació i selecció en l'Institut Valencià de Seguretat Pública, amb una duració de quatre mesos, i una altra, una vegada superada l'anterior, de pràctiques en el mateix ajuntament, amb una duració de dos mesos.
  
Per a la realització del curs teoricopràctic i a aquests efectes, l'aspirant serà nomenat funcionari en pràctiques i percebrà amb càrrec a l'ajuntament les retribucions corresponents.
  
Acabat el curs teoricopràctic, l'Institut Valencià de Seguretat Pública comunicarà a la regidora delegada de Personal si l'aspirant ha superat o no el curs teoricopràctic amb indicació de la puntuació o de les qualificacions obtingudes als efectes del seu nomenament com a funcionari.
  
El nomenament s'haurà d'efectuar en el termini màxim de 15 dies, comptats des de la comunicació de l'Institut Valencià de Seguretat Pública.
  
L'aspirant que no supere el curs teoricopràctic cessarà com a funcionari en pràctiques, i podrà ser nomenat de nou quan s'incorpore al curs immediatament posterior. Si no supera aquest segon curs quedarà definitivament decaigut en el seu dret de reserva de plaça.
  
Deu. Presentació de documents i nomenaments
  
L'aspirant proposat presentarà en la Secretaria de la corporació, en el termini de 20 dies naturals, des que es faça pública la llista d'aprovats, els documents acreditatius de complir els requisits exigits en la base segona d'aquesta convocatòria.
  
Si en el termini indicat i excepte els casos de força major, no presenta la documentació o d'aquesta es dedueix que manca d'algun dels requisits exigits, no podrà ser nomenat, i quedaran anul·lades totes les actuacions sense perjudici de la responsabilitat en què puga haver incorregut per falsedat en la instància.
  
El qui tinga la condició de funcionari públic estarà exempt de justificar les condicions i els requisits ja acreditats per a obtindre el seu anterior nomenament, i haurà de presentar únicament el certificat de l'administració pública de qui depenga, acreditatiu de la condició de funcionari, i altres circumstàncies que consten en el seu expedient personal.
  
Pel que fa al nomenament s'estarà al que estableix la base anterior.
  
Onze. Programes que regiran les proves de selecció
  
El programa al·ludit és objecte de concreta referència en el document que figura com a annex a la present convocatòria.
  
Dotze. Impugnacions
  
La present convocatòria, les seues bases i els actes administratius que es deriven d'aquestes i de l'actuació dels tribunals, podran ser impugnades pels interessats en els casos i en les formes que estableix la Llei 30/1992, de 26 de novembre.
  
Annex
  
Proves per a la provisió en propietat d'una plaça d'agent de la policia local.
  
1. Sistema de selecció: oposició lliure.
  
2. Exercicis:
  
2.1 Prova prèvia: la prova prèvia serà eliminatòria, tant el reconeixement psicotècnic com el reconeixement mèdic, amb la qualificació d'apte o no apte.
  
Constarà de dues parts:
  
I) Reconeixement psicotècnic:
  
S'ajustarà al barem que s'estableix en l'Annex III de l'Ordre de 5 de desembre de 1994 de la Conselleria d'Administració Pública per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic.
  
La qualificació dels exercicis psicotècnics serà d'apte o no apte. L'aspirant haurà de superar com a mínim, en el cas dels factors aptitudinals, quatre dels sis factors que s'han de mesurar, i superar en tots els casos el factor d'agilitat mental.
  
II) Reconeixement mèdic. Es realitzaran les proves clíniques, analítiques o complementàries o de qualsevol altra classe que es consideren necessàries per a comprovar que l'opositor no està inclòs en el quadre mèdic d'exclusions que figura en l'Annex de l'Ordre de 22 de desembre de 1997, de la Conselleria d'Administració Pública, per la qual es modifica la de data de 5 de desembre de 1994, de la Conselleria d'Administració Pública, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic.
  
2.2. Primer exercici. De caràcter obligatori i eliminatori.
  
Consistirà a superar les proves d'aptitud física que posen de manifest la capacitat per a l'exercici del lloc de treball, i que tenen com a contingut i marques mínimes, almenys, les següents:
  
- Escalada de corda amb presa de peus: homes, 4 metres; dones, 3 metres.
  
- Salt de longitud amb cursa: homes, 4 metres; dones, 3,80 metres.
  
- Salt d'altura: homes, 1,10 metres; dones, 1 metre.
  
- Carrera de velocitat en 60 metres: homes, 10 segons; dones, 12 segons.
  
- Carrera de resistència en 1.000 metres: homes, 4 minuts; dones, 4 minuts 10 segons.
  
La qualificació d'aquest exercici serà d'apte o no apte, i caldrà superar com a mínim quatre de les proves per a ser qualificat com a apte.
  
2.3. Segon exercici. De caràcter obligatori i eliminatori.
  
Consistirà a desenvolupar per escrit durant un temps a determinar pel tribunal, quatre temes elegits per sorteig, un de cadascun dels grups primer a quart, ambdós inclusivament, que componen el temari. Aquests temes seran llegits en sessió pública davant el tribunal, que podrà formular les preguntes o els aclariments que sobre aquests jutge oportuns. S'hi valoraran la claredat d'idees, la facilitat d'expressió verbal i el coneixement dels temes exposats.
  
2.4. Tercer exercici. De caràcter obligatori i eliminatori.
  
Consistirà en l'exposició per escrit d'un tema dels que componen el grup V, en un temps a determinar pel tribunal, i s'hi valoraran els coneixements exposats, la claredat de l'exposició, presentació, redacció i ortografia.
  
3. Programa
  
Grup primer. Dret constitucional i administratiu
  
Tema 1. Organització política de l'estat espanyol. Classe i formes d'estat. Organització territorial de l'estat. Relacions entre el Govern i les Corts Generals.
  
Tema 2. La corona: funcions constitucionals del rei. Successió i regència. El referendament.
  
Tema 3. La Constitució espanyola de 1978.Estructura, contingut i principis bàsics. Reforma de la Constitució.
  
Tema 4. Drets i deures fonamentals de la persona en la Constitució: defensa i garantia. El tribunal constitucional i el defensor del poble. La suspensió dels drets i llibertats.
  
Tema 5. Les Corts Generals: les cambres. Composició, atribucions i funcionament. La funció legislativa.
  
Tema 6. El poder judicial. Estructura, organització i funcionament dels tribunals en el sistema espanyol.
  
Tema 7. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 8. L'Estatut d'Autonomia de la Comunitat Valenciana. La Generalitat Valenciana. Les Corts. El Govern Valencià o Consell. Les competències. Administració de justícia.
  
Grup segon. Règim local i policia
  
Tema 9. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 10. Òrgans col·legiats de govern. L'Ajuntament en Ple. La Comissió de Govern. Òrgans consultius i participatius, les comissions informatives. Les juntes de districte.
  
Tema 11. La funció pública en general i els funcionaris de les entitats locals. Organització de la funció pública local. El personal al servei de les administracions locals: concepte i classes. Drets i deures de les policies locals. Adquisició i pèrdua de la condició de funcionari.
  
Tema 12. Responsabilitat dels funcionaris. Reglament de règim disciplinari. Incoació d'expedients.
  
Tema 13. El procediment administratiu. Estudi de la legislació general vigent en la matèria. Fases del procediment. Notificacions i audiències dels interessats.
  
Tema 14. La revisió administrativa de l'acte administratiu. Procediments i límits de la revisió. Recursos: reposició, alçada i revisió. El recurs contenciós administratiu.
  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Principals infraccions a bans i ordenances. Els bans d'Alcaldia.
  
 Tema 16. La seguretat ciutadana. Autoritats competents. Funcions de la Policia Local segons la Llei Orgànica de Forces i Cossos de Seguretat. Actuacions de la Policia Local en col·laboració amb la resta de forces i cossos. Policia Governativa i Judicial.
  
Tema 17. La policia local, conceptes previs. Missions i objectius. Estructura orgànica i funcional.
  
Tema 18. El binomi policia local-ciutadà: conceptes previs, relació i finalitat. Suports ètics. Normes d'actuació.
  
Tema 19. Ordenament legislatiu de la policia local. Principis bàsics d'actuació. Disposicions comunes estatutàries. Règim disciplinari.
  
Tema 20. La Llei de Coordinació de Policia Local de la Comunitat Valenciana. Disposicions generals. L'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Tema 21. L'Institut Valencià de Seguretat Pública. Regulació legal. Finalitats i funcions. Els cursos de formació, bàsics o selectius, de capacitació, d'integració d'auxiliars de policia local. El registre de policies locals.
  
Grup tercer. Dret penal i policia administrativa
  
Tema 22. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.
  
Tema 23. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestaments; amenaces; coaccions. Les tortures i altres delictes contra la integritat moral.
  
Tema 24. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. L'omissió del deure de socors. Delictes contra la intimitat, el dret a la pròpia imatge i la inviolabilitat del domicili.
  
 Tema 25. Delictes contra el patrimoni i l'ordre socioeconòmic: furts, robaments, extorsió, robament i furt de vehicles.
  
Tema 26. Delictes contra l'administració pública: prevaricació i altres comportaments injustos; abandó de destinació i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets. Subornació, trànsit d'influències, malversació, fraus i exaccions il·legals, negociacions i activitats prohibides als funcionaris públics.
  
Tema 27. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. De l'assistència d'advocat. Del tractament de presos i detinguts.
  
Tema 28. De l'entrada i registre en lloc tancat. De la comprovació del delicte i esbrinament del delinqüent.
  
Grup IV: policia de trànsit i circulació. Psicologia
  
Policia de trànsit i circulació
  
Tema 29. El codi de circulació vigent després de la publicació de la Llei de Seguretat Vial: nocions prèvies. Tipificació de les principals infraccions.
  
Tema 30. Quadre d'infraccions més habituals en matèria de circulació urbana. Infraccions de trànsit que són constitutius de delicte. Procediment sancionador actualitzat.
  
Tema 31. Normes generals de circulació: assegurança obligatòria. Codi de circulació.
  
Tema 32. Nivells sonors permesos en vehicles, així com infracció a aquests. Inspecció tècnica de vehicles. Vehicles especials. Altres infraccions al codi circulatori.
  
Tema 33. La circulació. Òrgans competents. Vigilància i regulació de la circulació. Ordenació del trànsit.
  
Tema 34. La circulació urbana: normes generals de circulació. La senyalització. Permisos i llicències de conduir.
  
Tema 35. El transport. Servei públic de viatgers i servei públic de mercaderies o mixtos. El servei privat. Mercaderies perilloses. Condicions tècniques de transport i uns altres requisits principals. Reglament Nacional de Serveis Urbans i Interurbans de Transport d'Automòbils Lleugers. El transport escolar.
  
Tema 36. Els accidents de trànsit: concepte i consideracions prèvies. Les seues causes. Classes i fases.
  
Tema 37. Alcoholèmia. Concepte d'alcoholèmia. Taxa d'alcoholèmia. Efectes generals de les diferents taxes d'alcoholèmia. Normes per a la realització de la prova d'alcoholèmia. Alcoholímetres: descripció general i forma d'actuar. Persones obligades a sotmetre's a la prova de detecció. Infracció a la Llei de Seguretat Vial, que porta aparellada l'obligació de la prova.
  
Psicosociologia
  
Tema 38. El comandament. Concepte. Qualitats. Trets (integritat, competència, energia, autoritat, confiança en si mateix, iniciativa, decisió...). Regles bàsiques per a l'exercici del comandament. Activitats més característiques del comandament.
  
Tema 39. Característiques del comandament. Funcions del comandament (planificar, executar, organitzar, coordinar...) Estils de comandament. Aspectes que distingeixen el bon comandament. Metodologia del comandament. Tècniques de direcció. El factor temps. Selecció de tasques. Utilització de mitjans. Horaris i programes. Relació comandament-subordinat. Les reunions.
  
Tema 40. Presa de decisions. El procés de decisió. Reixa de direcció. Poder i autoritat. Tècniques per a controlar situacions difícils. Responsabilitat del cap. Com a representant del cap director; Com a instructor. Com a tècnic. Com a administrador. Deures per raó del càrrec amb els subordinats. Deures amb la seua organització.
  
Grup cinqué
  
Tema 41. El terme municipal de Buñol: característiques físiques generals, límits, partides, vies veïnals i comarcals.
  
Tema 42. La llista de carrers de la vila de Buñol. Principals edificis municipals i d'interés: ubicació, activitat que desenvolupen i característiques.
  
Tema 43. Buñol: població, institucions locals i principals produccions.
  
Contra aquestes bases i convocatòria, que posen fi a la via administrativa, es podrà interposar potestativament recurs de reposició, en el termini d'un mes a partir de l'endemà a l'última publicació en el Butlletí Oficial de la Província de València o en el Diari Oficial de la Generalitat Valenciana. Davant el mateix òrgan que ho ha dictat, o impugnar-les directament davant el jutjat contenciós administratiu de València en el termini de dos mesos, comptadors des de l'endemà de l'esmentada publicació.
  
No es podrà interposar recurs contenciós administratiu fins que s'haja resolt expressament o s'haja produït la desestimació presumpta del recurs de reposició en cas que potestativament s'interpose.
  
Tot això, sense perjudici que puga exercitar, si s'escau qualsevol altre que estime oportú.